असल न्यूज : HMD ग्लोबल ने 11 अक्टूबर को अपना 4G फीचर फोन Nokia 8110 4G भारत में लॉन्च किया है। इस 4G फीचर फोन का सीधा मुकाबला रिलायंस जियो के 4G फीचर फोन जियो फोन 2 से होगा। नोकिया का यह डिवाइस खास तौर पर भारतीय यूजर्स को ध्यान में रखकर बनाया गया है। जियो फोन और जियो फोन 2 को भारत में काफी पसंद किया जा रहा है। ऐसे में नोकिया ने भारतीय यूजर्स के बीच 4G फीचर फोन की बढ़ती डिमांड को देखते हुए एक बार फिर से मोबाइल फोन बाजार में अपनी पैठ बनाने की कोशिश की है। नोकिया के इस Nokia 8110 4G फीचर फोन को बनाना फोन भी कहा जाता है। आइए, जानते हैं इन दोनों फीचर फोन्स में से कौन आपके लिए बेहतर साबित होगा।